Pályázati felhívás

**Kiíró:**

„Mosolyvirág” Nagycsaládosok Debreceni Egyesülete

4031 Debrecen, Angyalföld tér 11.

**Téma:**

* ***"A szülők, nagyszülők életmeséi"***

***avagy írd le, amit a szüleid, nagyszüleid meséltek neked az életükről, és te érdekesnek, tanulságosnak, vagy akár viccesnek találtad.***

* ***"Amikor  kicsi voltál..."  / "Amikor kicsi voltam..."***

***Minden család  őriz  történeteket gyermekei  kiskoráról;  gyesen lévő anyukák (újabban apukák, nagymamák is)  szívesen mesélnek élményeikről, vagy emlékeznek vissza az együtt töltött meghitt évekre.***

Mindkét témában igaz történeteket, történet-csokrokat várunk műfaji kötöttség nélkül (a családi anekdotáktól a mesén, novellán, riporton át a naplóig) amelynek a család tagjai a szereplői. Írhatják  szülők, nagyszülők, gyermekek, családok.

**A pályázók műveit négy korcsoportban bíráljuk el:**

1. 10 éves kor alattiak,(alsós tanulók)

2. 10-14 éves korig, (felsős tanulók)

3. 14 - 33 év közöttiek, (fiatalok)

4. 33 év felettiek, (fiatalosak)

**Beküldési határidő:** 2016. február 1-től folyamatosan 2016. április 10-ig.

**Eredményhirdetés:** 2016. május 15.

**Díjkiosztás**: 2016. júniusban

Valamennyi korcsoportban az **első három helyezettet díjazzuk**, de minden pályaművet beküldő kap a kötetből, amit a legjobb művekből szerkesztünk.

Az eredményhirdetést követően az összegyűjtött pályázati anyagokból kötetet szerkesztünk, immár 8. éve. A zsűri által legjobbnak ítélt pályaművek részben, vagy egészben bekerülnek a kötetbe.

A pályázat beküldése egyúttal a kötetben való megjelenéshez való hozzájárulás is.

A pályaműveket max. 20 oldal terjedelemben, doc és rtf formátumban, elektronikusan fogadjuk el.

A pályázat további részleteiről érdeklődni lehet: mobilon a +36 20312 85 84

**A korábbi évek pályázati anyagát honlapunkon megtekinthetik: www.mosolyvirag.hu**

**A fenti határidőig, az alábbi címre kérjük megküldeni a pályázatokat és a pályázati adatlapot, ami a honlapról letölthető:**

*„Mosolyvirág” Nagycsaládosok Debreceni Egyesülete*

*E-mail cím:* ***eletmese2016@gmail.com***